Ericu950/Stoicheia-meter-silver huggingface dataset:
ἐν δ ἀφθόνοισι τοῖσδ ἀναστρωφωμένη βλέπουσά τ εἰς πᾶν καὶ παροῦσα πανταχοῦ τὴν ὄψιν ἐμπλήσασ  ἀπήλλακται κακῶν ·
τό τ ἄρσεν ἀεὶ τοῦ κεκρυμμένου λίχνον 0 .
ὅστις δὲ μοχλοῖς καὶ διὰ σφραγισμάτων σῴζει δάμαρτα , δρᾶν τι δὴ δοκῶν σοφὸν μάταιός ἐστι καὶ φρονῶν οὐδὲν φρονεῖ ·
ἥτις γὰρ ἡμῶν καρδίαν θύραζ ἔχει , θᾶσσον μὲν οἰστοῦ καὶ πτεροῦ χαρίζεται , λάθοι δ ἂν Ἄργου τὰς πυκνοφθάλμους κόρας ·
καὶ πρὸς κακοῖσι τοῦτο δὴ μέγας γέλως , ἀνήρ τ ἀχρεῖος χἡ γυνὴ διοίχεται .
ἀλλ  ἴσθ  , ἐμοὶ μὲν οὗτος οὐκ ἔσται νόμος , τὸ μὴ οὐ σὲ μῆτερ προσφιλῆ νέμειν ἀεὶ καὶ τοῦ δικαίου καὶ τόκων τῶν σῶν χάριν .
στέργω δὲ τὸν φύσαντα τῶν πάντων βροτῶν μάλισθ  ·
ὁρίζω τοῦτο , καὶ σὺ μὴ φθόνει ·
κείνου γὰρ ἐξέβλαστον ·
οὐ δ ἂν εἷς ἀνὴρ γυναικὸς αὐδήσειεν , ἀλλὰ τοῦ πατρός .
καὶ τῶν παλαιῶν πόλλ ἔπη καλῶς ἔχει ·
λόγοι γὰρ ἐσθλοὶ φάρμακον φόβου βροτοῖς 0 .
ἡ τοῖς ἐν οἴκῳ χρήμασιν λελείμμεθα , ἡ δ εὐγένεια καὶ τὸ γενναῖον μένει .
τὸν σὸν δὲ παῖδα σωφρονοῦντ  ἐπίσταμαι χρηστοῖς θ ὁμιλοῦντ  εὐσεβεῖν τ ἠσκηκότα .
πῶς οὖν ἂν ἐκ τοιοῦδε σώματος κακὸς γένοιτ  ἄν ;
οὐδεὶς τοῦτό μ ἂν πίθοι ποτέ .
οὐ γάρ τις οὕτω παῖδας εὖ παιδεύσεται , ὥστ  ἐκ πονηρῶν μὴ οὐ κακοὺς πεφυκέναι .
χρυσοῦ σὲ πλήθει , τούσδε δ οὐ χαίρειν χρεών 0 ;
σκαιὸν τὸ πλουτεῖν κ ἄλλο μηδὲν εἰδέναι 0 .
ὅστις δὲ λύπας φησὶ πημαίνειν βροτούς , δεῖν δ ἀγχονῶν τε καὶ πετρῶν ῥίπτειν ἄπο , οὐκ ἐν σοφοῖσιν ἔστιν , εὐχέσθω δ ὅμως ἄπειρος εἶναι τῆς νόσου ταύτης ἀεί .
λῦπαι γὰρ ἀνθρώποισι τίκτουσιν νόσους .
μέλλων τ ἰατρὸς τῇ νόσῳ διδοὺς χρόνον ἰάσατ  ἤδη μᾶλλον ἢ τεμὼν χρόα 0 .
οὐ χρή ποτ ὀρθαῖς ἐν τύχαις βεβηκότα ἕξειν τὸν αὐτὸν δαίμον εἰς ἀεὶ δοκεῖν ·
ὁ γὰρ θεός πως , εἰ θεόν σφε χρὴ καλεῖν , κάμνει ξυνὼν τὰ πολλὰ τοῖς αὐτοῖς ἀεί .
θνητῶν δὲ θνητὸς ὄλβος 0 ·
οἱ δ ὑπέρφρονες καὶ τῷ παρόντι τ οὐπιὸν πιστούμενοι ἔλεγχον ἔλαβον τῆς τύχης ἐν τῷ παθεῖν .
βέβαια δ οὐδεὶς εὐτυχεῖ θνητὸς γεγώς .
θνητὸς γὰρ ὢν καὶ θνητὰ πείσεσθαι δόκει ·
〈 ἢ 〉 θεοῦ βίον ζῆν ἀξιοῖς ἄνθρωπος ὤν ;
πάντων ἄριστον μὴ βιάζεσθαι θεούς , στέργειν δὲ μοῖραν 0 ·
τῶν ἀμηχάνων δ ἔρως πολλοὺς ἔθηκε τοῦ παρόντος ἀμπλακεῖν .
πέπονθας οἷα χἅτεροι πολλοὶ βροτῶν 0 ·
τὰς γὰρ παρούσας οὐχὶ σῴζοντες τύχας ὤλοντ  ἐρῶντες μειζόνων ἀβουλίᾳ .
ἀνδρῶν τάδ ἐστὶν ἐνδίκων τε καὶ σοφῶν , κ ἀν τοῖς κακοῖσι μὴ τεθυμῶσθαι θεοῖς .
οὐκ ἔστι λύπης ἄλλο φάρμακον βροτοῖς ὡς ἀνδρὸς ἐσθλοῦ καὶ φίλου παραίνεσις 0 1 ·
ὅστις δὲ ταύτῃ τῇ νόσῳ ξυνὼν ἀνὴρ μέθῃ ταράσσει καὶ γαληνίζει φρένα , παραυτίχ  ἡσθεὶς ὕστερον στένει διπλᾶ .
ὦ γῆρας , οἵαν ἐλπίδ ἡδονῆς ἔχεις , καὶ πᾶς τις εἰς σὲ βούλετ  ἀνθρώπων μολεῖν ·
λαβὼν δὲ πεῖραν , μεταμέλειαν λαμβάνει , ὡς οὐδὲν ἔστι χεῖρον ἐν θνητῷ γένει .
τύμβῳ γὰρ οὐδεὶς πιστὸς ἀνθρώπων φίλος 0 .
ζεὺς γὰρ κακὸν μὲν Τρωσί , πῆμα δ Ἑλλάδι θέλων γενέσθαι ταῦτ ἐβούλευσεν πατήρ 0 .
πολὺν μὲν ἄροτον , ἐκπονεῖν δ οὐ ῥᾴδιον 0 1 ·
κοίλη γὰρ ὄρεσι περίδρομος τραχεῖά τε δυσείσβολός τε πολεμίοις 0 .
καλλίκαρπον . 0 .
κατάρρυτόν τε μυρίοισι νάμασιν καὶ βουσὶ καὶ ποίμναισιν εὐβοτωτάτην , οὔτ  ἐν πνοαῖσι χείματος δυσχείμερον οὔτ  αὖ τεθρίπποις ἡλίου θερμὴν ἄγαν 0 1 .
γαίας Λακαίνης κύριον φαύλου χθονός 0 .
ἀρετὴν ἐχούσης μείζον ἢ λόγῳ φράσαι 0 .
παμισὸν εἰς θάλασσαν ἐξορμώμενον 0 .
πρόσω . .
ναυτίλοισιν 0 .
πρόσω δὲ βάντι ποταμὸν Ἦλις ἡ Διὸς γείτων κάθηται .
ἥκω περίκλυστον προλιποῦσ Ἀκροκόρινθον , ἱερὸν ὄχθον , πόλιν Ἀφροδίτας .
τὰς διωνομασμένας ναίειν Κελαινὰς ἐσχάτοις Ἴδης τόποις ἄλλων ἰατρὸς αὐτὸς ἕλκεσιν βρύων εὐφημία γὰρ εὐκολώτατος πόνων 0 .
ἀρχαῖον εἴρηκας . .
σῷσαι γὰρ ὁπόταν τῷ θεῷ δοκῇ , πολλὰς προφάσεις δίδωσιν εἰς σωτηρίαν .
ἀνέχου πάσχων ·
δρῶν γὰρ ἔχαιρες .
νόμου τὸν ἐχθρὸν δρᾶν , ὅπου λάβῃς , κακῶς ἐχθροὺς κακῶς δρᾶν ἀνδρὸς ἡγοῦμαι μέρος .
αἱμύλη ἀμβλυωπός ἀπάγου ἀρκεσίγυιος ἐμβριμώμενος εὐπαιδευσία θυστάς Ξάνθιος ξενοφόνον ἐπροξένει ῥαχίζειν χνοῦν ἄρχεσθαι χρεὼν κακοὺς ὑπ ἐσθλῶν καὶ κλύειν τῶν κρεισσόνων .
νῦν εὐσέληνον φέγγος ἡ διφρήλατος ὦ τοῦ μεγίστου Ζηνὸς ἄλκιμον τέκος Παλλάς , τί δρῶμεν ;
οὐκ ἐχρῆν ἡμᾶς ἔτι μέλλειν Ἀχαιῶν ὠφελεῖν στρατεύματα .
νῦν γὰρ κακῶς πράσσουσιν ἐν μάχῃ δορὸς λόγχῃ βιαίως Ἕκτορος στροβούμενοι .
ἐμοὶ γὰρ οὐδὲν ἔστιν ἀλγέων ἄκος , ἐξ οὗ γ ἔκρινε Κύπριν Ἀλέξανδρος θεὰν κάλλει προήκειν τῆς ἐμῆς εὐμορφίας καὶ σῆς , Ἀθάνα , φιλτάτης ἐμοὶ θεῶν , εἰ μὴ κατασκαφεῖσαν ὄψομαι πόλιν Πριάμου βίᾳ πρόρριζον ἐκτετριμμένην .
ζεὺς ἐν θεοῖσι μάντις ἀψευδέστατος καὶ τέλος αὐτὸς ἔχει 0 .
κρίμνη σεαυτὴν ἐκ μέσης ἀντηρίδος ἔδει γὰρ ἡμᾶς τοῖς θεοῖς θύειν , ὅταν γυναῖκα κατορύττῃ τις , οὐχ ὅταν γαμῇ .
ἡ φύσις ἑκάστῳ τοῦ γένους ἐστὶν πατρίς .
ἀγοραῖος νοῦς ἡδονὴ πανταχοῦ ἐστι καὶ πάντα δι ἡδονῆς γίνεται .
κακᾶν βίων διαγωγήν ἀλίαστον ἀλλήλων ἔρρ  ἰών κρυπταί περιδῦσαι θεὸν δὲ ποῖον , εἰπέ μοι , νοητέον 0 ;
τὸν πάνθ ὁρῶντα κ αὐτὸν οὐχ ὁρώμενον 0 .
ποῖος δ ἂν οἶκος τεκτόνων πλασθεὶς ὕπο δέμας τὸ θεῖον περιβάλοι τοίχων πτυχαῖς ;
ὁρᾶθ  ὅσοι νομίζετ οὐκ εἶναι θεόν , δὶς .
ἐξαμαρτάνοντες οὐκ εὐγνωμόνως 0 ;
ἔστιν γὰρ ἔστιν .
εἰ δέ τις πράσσει καλῶς κακὸς πεφυκώς , τὸν χρόνον κερδαινέτω ·
χρόνῳ γὰρ οὗτος ὕστερον δώσει δίκην .
ΕΡμΗσ 0 .
δόμοι μὲν οἵδ εὔπυργά τ ἐρύματα χθονὸς οὐκ ἐν πολυχρύσοισιν ἤσκηται χλιδαῖς ·
ἀρχὴν δὲ τῶνδε καὶ θεῶν ἱδρύματα Ἀκρίσιος εἴληχεν , τύραννος τῆσδε γῆς ·
ἕλλησι δ Ἄργος ἡ πόλις κικλήσκεται .
οὗτος δ ἔρωτι παιδὸς ἄρσενος σχεθεὶς Πυθώδ  ἀφῖκτο , καὶ λέγει Φοίβῳ τάδε ·
πῶς ἂν γένοιτο σπέρμα παιδὸς ἐν δόμῳ , τίνος θεῶν βροτῶν τε πρευμενοῦς τυχών ;
κεῖνος δὲ δυσξύμβλητον ἐξήνεγκ  ὄπα ·
ἔσται μὲν ἔσται παιδὸς ἄρσενος τόκος οὐκ ἐξ ἐκείνου ·
πρῶτα γὰρ θῆλυν σπορὰν φῦσαι δεήσει .
κ ᾆτά πως κείνη ποτὲ εὐνὴν κρυφαίαν γνοῦσα καὶ μὴ γνοῦσα δὴ ὑπόπτερον λέοντα τέξεται πατρί , ὃς τῆσδέ τ ἄρξει χ ἀτέρας πολλῆς χθονός .
τοιαῦτ  ἀκούσας Λοξίου μαντεύματα γάμων ἀπείχεθ  ·
ὅμως δέ γε τίκτει λαθών , πρὸς τοῦ παρόντος ἱμέρου νικώμενος .
δανάην δέ πως ὠνόμασε τήνδ  , ὁθούνεκα πολὺς παρῆλθεν εἰς γονὴν παίδων χρόνος .
ἐν παρθενῶσι δ εὐθὺς οἷς ἐδείματο δίδωσιν Ἀργείαισιν ἔμφρουρον κόραις , εἰς ἀνδρὸς ὄψιν εὐλαβούμενος μολεῖν .
εἶθ  ὡς ὁ μακρὸς ηὔξανεν ταύτην χρόνος , καὶ κάλλος εἶχεν ἔξοχον καθ Ἑλλάδα , φίλτροις ἀφύκτοις Ζεὺς κατασχεθεὶς πατὴρ εὐνῇ συνελθεῖν λάθρᾳ πως ἠβούλετο .
σαφῶς δὲ πείθειν οὐκ ἔχων , εἰς μηχανὴν τοιάνδ  ἐχώρησ  , ὡς ἄπυρος χρυσὸς γεγώς , ποθεινὸν εἰδὼς κτῆμα τοῦτο τοῖς βροτοῖς , διὰ στέγους ῥεύσειεν ἐν χερσὶν κόρης .
ἢ δ ἀγνοοῦσα τὸν κεκρυμμένον δόλον κόλποισι τὸν θεὸν εἰσρέοντ  ἐδέξατο .
χρόνῳ δ ἑαυτὴν ὡς κατεῖδ  ἐγκύμονα , εἰς θαῦμ ἐσῄει κἀξεπέπληκτο σφοδρῶς , ὡς εἰς τόδ ἦλθε μέμψιν εὐλαβουμένη .
φυγῇ δὲ λάθρα τῆσδε γῆς ὁρμωμένην μαθὼν πατήρ νιν , ἐγκατάκλειστον δόμοις ἔργει χολωθεὶς καὶ σκότῳ κρύψας ἔχει , τ ἀληθὲς ὄψει προσκοπούμενος μαθεῖν ·
κ ἂν ταῦτ ἀληθῆ καὶ σαφῶς ἔχοντ ἴδῃ , ἔγνωκεν ἄμφω ποντίους ἀφιέναι , τὴν παῖδα καὶ τὸ τεχθέν .
ὧν δέ γ ἐστάλην , μύθους Δανάῃ τούσδ εὐπροσηγόρους ἄγων ἐκ Διός , ἀφίξομαι τάχιστα σημανῶν .
ὑπηρέτην γὰρ ὄντα τ ἀπεσταλμένα πράσσειν προθύμως , ὅστις ἄν γ ᾖ νουνεχής 0 .
τίς ὁ καινοτρόπος οὗτος μῦθος κατ  ἐμὰν ἧκεν ἀκουάν ;
ἔνθ  ἀσπερχὲς μενεαίνουσα τοῖσδε δώμασι κοιράνου ἀμφίδοξος πελάζω .
τίς δεσπότιν ἐμὴν Δανάην βάξις ἔχει κατὰ πτόλιν ;
ἣν μήποτ ὤφελ  εἰς ὧτα φέρειν ὁ πρῶτος τάδε φράσαι τολμήσας , ὡς ἐγκύμων εἴληπται χρανθεῖσ  ἄλεκτρος ἀνδρός ·
πατὴρ δέ μιν κλῄσας ἐν παρθενῶσι σφραγῖσι δέμας φυλάσσει .
ταῦτ  ἐτήτυμα μαθεῖν θέλω .
ἀλλ  εἰσορῶ γὰρ τῆσδε κοίρανον χθονὸς Ἀργείας Ἀκρίσιον πρὸ δόμων στείχοντα .
ὀργῇ βαρύς , ὡς δόξαι , κέαρ 0 .
ΑκΡΙσΙΟσ 0 .
σὺ δ εἰ κατ οἴκους εὐνοῶν ἐτύγχανες , οὐκ ἄν ποτ ἦλθες εἰς τόδε θράσους . .
ὥσπερ ἐν ταῖς γεωγραφίαις , ὦ Σόσσιε Σενεκίων , οἱ ἱστορικοὶ τὰ διαφεύγοντα τὴν γνῶσιν αὐτῶν τοῖς ἐσχάτοις μέρεσι τῶν πινάκων πιεζοῦντες , αἰτίας παραγράφουσιν ὅτι τὰ δ ἐπέκεινα θῖνες ἄνυδροι καὶ θηριώδεις ἢ πηλὸς ἀϊδνὴς ἢ σκυθικὸν κρύος ἢ πέλαγος πεπηγός , οὕτως ἐμοὶ περὶ τὴν τῶν βίων τῶν παραλλήλων γραφήν , τὸν ἐφικτὸν εἰκότι λόγῳ καὶ βάσιμον ἱστορίᾳ πραγμάτων ἐχομένῃ χρόνον διελθόντι , περὶ τῶν ἀνωτέρω καλῶς εἶχεν εἰπεῖν 0 ·
τὰ δ ἐπέκεινα τερατώδη καὶ τραγικὰ ποιηταὶ καὶ μυθογράφοι νέμονται , καὶ οὐκέτ ἔχει πίστιν οὐ δὲ σαφήνειαν .
ἐπεὶ δὲ τὸν περὶ Λυκούργου τοῦ νομοθέτου καὶ Νομᾶ τοῦ βασιλέως λόγον ἐκδόντες , ἐδοκοῦμεν οὐκ ἂν ἀλόγως τῷ Ῥωμύλῳ προσαναβῆναι , πλησίον τῶν χρόνων αὐτοῦ τῇ ἱστορίᾳ γεγονότες , σκοποῦντι δέ μοι τοιῷδε φωτί  κατ Αἰσχύλον  τίς ξυμβήσεται ;
τίν ἀντιτάξω τῷδε ;
τίς φερέγγυος 0 ;
ἐφαίνετο τὸν τῶν καλῶν καὶ ἀοιδίμων οἰκιστὴν Ἀθηνῶν ἀντιστῆσαι καὶ παραβαλεῖν τῷ πατρὶ τῆς ἀνικήτου καὶ μεγαλοδόξου Ῥώμης , εἴη μὲν οὖν ἡμῖν ἐκκαθαιρόμενον λόγῳ τὸ μυθῶδες ὑπακοῦσαι καὶ λαβεῖν ἱστορίας ὄψιν , ὅπου δ ἂν αὐθαδῶς τοῦ πιθανοῦ περιφρονῇ καὶ μὴ δέχηται τὴν πρὸς τὸ εἰκὸς μῖξιν , εὐγνωμόνων ἀκροατῶν δεησόμεθα καὶ πρᾴως τὴν ἀρχαιολογίαν προσδεχομένων .
ἐδόκει δ οὖν ὁ Θησεὺς τῷ Ῥωμύλῳ κατὰ πολλὰς ἐναρμόττειν ὁμοιότητας ·
ἄμφω μὲν γὰρ ἀνεγγύω καὶ σκοτίω γενόμενοι δόξαν ἔσχον ἐκ θεῶν γεγονέναι , ἄμφω δ αἰχμητά , τό γε δὴ καὶ ἴδμεν ἅπαντες , καὶ μετὰ τοῦ δυνατοῦ τὸ συνετὸν ἔχοντες 0 .
πόλεων δὲ τῶν ἐπιφανεστάτων ὁ μὲν ἔκτισε τὴν Ῥώμην , ὁ δὲ συνῴκισε τὰς Ἀθήνας ·
ἁρπαγὴ δὲ γυναικῶν ἑκατέρῳ πρόσεστιν .
οὐδέτερος δὲ δυστυχίαν περὶ τὰ οἰκεῖα καὶ νέμεσιν ἐγγενῆ διέφυγεν , ἀλλὰ καὶ τελευτῶντες ἀμφότεροι λέγονται τοῖς ἑαυτῶν προσκροῦσαι πολίταις , εἴ τι τῶν ἥκιστα τραγικῶς κῶς εἰρῆσθαι δοκούντων ὄφελός ἐστι πρὸς ἀλήθειαν .
θησέως τὸ μὲν πατρῷον γένος εἰς Ἐρεχθέα καὶ τοὺς πρώτους αὐτόχθονας ἀνήκει , τῷ δὲ μητρῴῳ Πελοπίδης ἦν .
πέλοψ γὰρ οὐ χρημάτων πλήθει μᾶλλον ἢ παίδων μέγιστον ἴσχυσε τῶν ἐν Πελοποννήσῳ βασιλέων , πολλὰς μὲν ἐκδόμενος θυγατέρας τοῖς ἀρίστοις , πολλοὺς δὲ ταῖς πόλεσιν υἱοὺς ἐγκατασπείρας ἄρχοντας 0 ·
ὧν εἷς γενόμενος Πιτθεύς , ὁ Θησέως πάππος , πόλιν μὲν οὐ μεγάλην τὴν Τροιζηνίων ᾤκισε , δόξαν δὲ μάλιστα πάντων ὡς ἀνὴρ λόγιος ἐν τοῖς τότε καὶ σοφώτατος ἔσχεν .
ἦν δὲ τῆς σοφίας ἐκείνης τοιαύτη τις , ὡς ἔοικεν , ἰδέα καὶ δύναμις , οἵᾳ χρησάμενος Ἡσίοδος εὐδοκίμει μάλιστα περὶ τὰς ἐν τοῖς Ἔργοις γνωμολογίας .
καὶ μίαν γε τούτων ἐκείνην λέγουσι Πιτθέως εἶναι , μισθὸς δ ἀνδρὶ φίλῳ εἰρημένος ἄρκιος ἔστω .
τοῦτο μὲν οὖν καὶ Ἀριστοτέλης ὁ φιλόσοφος εἴρηκεν , ὁ δ Εὐριπίδης , τὸν Ἱππόλυτον ἁγνοῦ Πιτθέως παίδευμα προσειπών , ἐμφαίνει τὴν περὶ τὸν Πιτθέα δόξαν .
Αἰγεῖ δὲ παίδων δεομένῳ τὴν Πυθίαν ἀνελεῖν λέγουσι τὸν θρυλούμενον χρησμόν , διακελευομένην μηδεμιᾷ γυναικὶ συγγενέσθαι πρὶν ἐλθεῖν εἰς Ἀθήνας , οὐ πάνυ δὲ τοῦτο φράζειν εὐδήλως δοκοῦσαν ·
ὅθεν εἰς Τροιζῆτα παρελθὼν ἀνεκοινοῦτο Πιτθεῖ τὴν τοῦ θεοῦ φωνὴν οὕτως ἔχουσαν ·
ἀσκοῦ τὸν πρ οὔχοντα πόδα , μέγα φέρτατε λαῶν , μὴ λύσῃς πρὶν δῆμον Ἀθηνέων εἰσαφικέσθαι ·
ἃ δῆλον ὅτι νοήσας ὁ Πιτθεύς , ἔπεισεν αὐτὸν ἢ διηπάτησε τῇ Αἴθρᾳ συγγενέσθαι 0 .
συνελθὼν δὲ καὶ γνοὺς ἐκεῖνος ὅτι τῇ Πιτθέως θυγατρὶ συγγέγονε , καὶ κύειν αὐτὴν ὑπονοήσας , ἀπέλιπε ξίφος καὶ πέδιλα κρύψας ὑπὸ πέτραν μεγάλην , ἐντὸς ἔχουσαν κοιλότητα συμμέτρως ἐμπεριλαμβάνουσαν τὰ κείμενα .
φράσας δὲ πρὸς μόνην ἐκείνην , καὶ διακελευσάμενος , ἂν υἱὸς ἐξ αὐτοῦ γένηται , καὶ λαβὼν ἀνδρὸς ἡλικίαν δυνατὸς ᾖ τὴν πέτραν ἀναστῆσαι καὶ ὑφελεῖν τὰ καταλειφθέντα , πέμπειν πρὸς αὐτὸν ἔχοντα ταῦτα μηδενὸς εἰδότος , ἀλλ ὡς ἔνεστι μάλιστα λανθάνοντα πάντας  ἰσχυρῶς γὰρ ἐδεδοίκει τοὺς Παλλαντίδας , ἐπιβουλεύοντας αὐτῷ καὶ διὰ τὴν ἀπαιδίαν καταφρονοῦντας ·
ἦσαν δὲ πεντήκοντα παῖδες ἐκ Πάλλαντος γεγονότες  , ἀπῄει .
τεκούσης δὲ τῆς Αἴθρας υἱόν , οἱ μὲν εὐθὺς ὀνομασθῆναι Θησέα λέγουσι διὰ τὴν τῶν γνωρισμάτων θέσιν , οἱ δὲ ὕστερον Ἀθήνησι παῖδα θεμένου τοῦ Αἰγέως αὐτόν 0 1 .
τρεφόμενον δὲ ὑπὸ τοῦ Πιτθέως ἐπιστάτην ἔχειν καὶ παιδαγωγὸν ὄνομα Κοννίδαν , ᾧ μέχρι νῦν Ἀθηναῖοι μιᾷ πρότερον ἡμέρᾳ τῶν Θησείων κριὸν ἐναγίζουσι , μεμνημένοι καὶ τιμῶντες πολὺ δικαιότερον ἢ Σιλανίωνα τιμῶσι καὶ Παρράσιον , εἰκόνων Θησέως γραφεῖς καὶ πλάστας γενομένους 0 .
ἔθους δὲ ὄντος ἔτι τότε τοὺς μεταβαίνοντας ἐκ παίδων ἐλθόντας εἰς Δελφοὺς ἀπάρχεσθαι τῷ θεῷ τῆς κόμης , ἦλθε μὲν εἰς Δελφοὺς ὁ Θησεύς , καὶ τόπον ἀπ αὐτοῦ τὴν Θησείαν ἔτι νῦν ὀνομάζεσθαι λέγουσιν , ἐκείρατο δὲ τῆς κεφαλῆς τὰ πρόσθεν μόνον , ὥσπερ Ὅμηρος ἔφη τοὺς Ἄβαντας ·
καὶ τοῦτο τῆς κουρᾶς τὸ γένος Θησηῒς ὠνομάσθη δι ἐκεῖνον .
οἱ δὲ Ἄβαντες ἐκείραντο πρῶτοι τὸν τρόπον τοῦτον οὐχ ὑπ Ἀράβων διδαχθέντες , ὡς ἔνιοι νομίζουσιν , οὐ δὲ Μυσοὺς ζηλώσαντες , ἀλλ ὄντες πολεμικοὶ καὶ ἀγχέμαχοι , καὶ μάλιστα δὴ πάντων εἰς χεῖρας ὠθεῖσθαι τοῖς ἐναντίοις μεμαθηκότες , ὡς μαρτυρεῖ καὶ Ἀρχίλοχος ἐν τούτοις ·
οὔ τοι πόλλ ἐπὶ τόξα τανύσσεται οὐ δὲ θαμειαὶ σφενδόναι , εὖτ ἂν δὴ μῶλον Ἄρης συνάγῃ ἐν πεδίῳ , ξιφέων δὲ πολύστονον ἔσσεται ἔργον ·
ταύτης γὰρ κεῖνοι δαίμονές εἰσι μάχης δεσπόται Εὐβοίας δουρικλυτοί .
ὅπως οὖν μὴ παρέχοιεν ἐκ τῶν τριχῶν ἀντίληψιν τοῖς πολεμίοις ἀπεκείραντο .
τοῦτο δὲ ἀμέλει καὶ Ἀλέξανδρον τὸν Μακεδόνα ἐννοήσαντά φασι προστάξαι τοῖς στρατηγοῖς ξυρεῖν τὰ γένεια τῶν Μακεδόνων , ὡς λαβὴν ταύτην ἐν ταῖς μάχαις οὖσαν προχειροτάτην .
τὸν μὲν οὖν ἄλλον χρόνον ἔκρυπτεν Αἴθρα τὴν ἀληθινὴν τοῦ Θησέως γένεσιν ·
ἦν δὲ λόγος ὑπὸ τοῦ Πιτθέως διαδοθεὶς ὡς ἐκ Ποσειδῶνος τεκνωθείη .
ποσειδῶνα γὰρ Τροιζήνιοι σέβονται διαφερόντως , καὶ θεὸς οὗτός ἐστιν αὐτοῖς πολιοῦχος , ᾧ καὶ καρπῶν ἀπάρχονται καὶ τρίαιναν ἐπίσημον ἔχουσι τοῦ νομίσματος .
ἐπεὶ δὲ μειράκιον ὤν , ἅμα τῇ τοῦ σώματος ῥώμῃ διέφαινεν ἀλκὴν καὶ φρόνημα μετὰ νοῦ καὶ συνέσεως βέβαιον , οὕτως αὐτὸν ἡ Αἴθρα πρὸς τὴν πέτραν προσαγαγοῦσα , καὶ φράσασα περὶ τῆς γενέσεως τ ἀληθές , ἐκέλευσεν ὑφελεῖν τὰ πατρῷα σύμβολα καὶ πλεῖν εἰς Ἀθήνας .
ὁ δὲ τὴν μὲν πέτραν ὑπέδυ καὶ ῥᾳδίως ἀνέωσε , πλεῖν δὲ ἀπέγνω , καίπερ οὔσης ἀσφαλείας καὶ δεομένων τοῦ τε πάππου καὶ τῆς μητρός .
χαλεπὸν γὰρ ἦν πεζῇ πορεύεσθαι τὴν εἰς Ἀθήνας ὁδόν , οὐδὲν μέρος καθαρὸν οὐ δὲ ἀκίνδυνον ὑπὸ λῃστῶν καὶ κακούργων ἔχουσαν .
ὁ γὰρ δὴ χρόνος ἐκεῖνος ἤνεγκεν ἀνθρώπους χειρῶν μὲν ἔργοις καὶ ποδῶν τάχεσι καὶ σωμάτων ῥώμαις , ὡς ἔοικεν , ὑπερφυεῖς καὶ ἀκαμάτους , πρὸς οὐδὲν δὲ τῇ φύσει χρωμένους ἐπιεικὲς οὐ δὲ ὠφέλιμον , ἀλλ ὕβρει τε χαίροντας ὑπερηφάνῳ , καὶ ἀπολαύοντας τῆς δυνάμεως ὠμότητι καὶ πικρίᾳ , καὶ τῷ κρατεῖν τε καὶ βιάζεσθαι καὶ διαφθείρειν τὸ παραπῖπτον , αἰδῶ δὲ καὶ δικαιοσύνην καὶ τὸ ἴσον καὶ τὸ φιλάνθρωπον , ὡς ἀτολμίᾳ τοῦ ἀδικεῖν καὶ φόβῳ τοῦ ἀδικεῖσθαι τοὺς πολλοὺς ἐπαινοῦντας , οὐδὲν οἰομένους προσήκειν τοῖς πλέον ἔχειν δυναμένοις 0 .
τούτων Ἡρακλῆς τοὺς μὲν ἐξέκοπτε καὶ ἀνῄρει περιϊών , οἱ δὲ λανθάνοντες ἐκείνου παριόντος ἔπτησσον καὶ ἀνεδύοντο καὶ παρημελοῦντο ταπεινὰ πράττοντες .
ἐπεὶ δὲ Ἡρακλῆς ἐχρήσατο συμφορᾷ , καὶ κτείνας Ἴφιτον εἰς Λυδίαν ἀπῆρε καὶ συχνὸν ἐκεῖ χρόνον ἐδούλευε παρ Ὀμφάλῃ , δίκην τοῦ φόνου ταύτην ἐπιθεὶς αὑτῷ , τότε τὰ μὲν Λυδῶν πράγματα πολλὴν ἔσχεν εἰρήνην καὶ ἄδειαν ·
ἐν δὲ τοῖς περὶ τὴν Ἑλλάδα τόποις αὖθις ἐξήνθησαν αἱ κακίαι καὶ ἀνερράγησαν , οὐδενὸς πιεζοῦντος οὐ δὲ κατείργοντος .
ἦν οὖν ὀλέθριος ἡ πορεία τοῖς Ἀθήναζε πεζῇ βαδίζουσιν ἐκ Πελοποννήσου ·
καὶ τῶν κακούργων ἕκαστον ἐξηγούμενος Πιτθεὺς ὁποῖος εἴη καὶ ὁποῖα δρῴη περὶ τοὺς ξένους , ἔπειθε τὸν Θησέα κομίζεσθαι διὰ θαλάττης .
τὸν δὲ πάλαι μέν , ὡς ἔοικε , λεληθότως διέκαιεν ἡ δόξα τῆς Ἡρακλέους ἀρετῆς , καὶ πλεῖστον ἐκείνου λόγον εἶχε , καὶ προθυμότατος ἀκροατὴς ἐγίνετο τῶν διηγουμένων ἐκεῖνον οἷος εἴη , μάλιστα δὲ τῶν αὐτὸν ἑωρακότων καὶ πράττοντι καὶ λέγοντι προστετυχηκότων ·
τότε δὲ παντάπασιν ἦν φανερὸς πεπονθὼς ὅπερ ὕστερον χρόνοις πολλοῖς Θεμιστοκλῆς ἔπαθε , καὶ εἶπεν ὡς καθεύδειν αὐτὸν οὐκ ἐῴη τὸ Μιλτιάδου τρόπαιον ·
οὕτως ἐκείνῳ τοῦ Ἡρακλέους θαυμάζοντι τὴν ἀρετήν , καὶ νύκτωρ ὄνειρος ἦσαν αἱ πράξεις , καὶ μεθ ἡμέραν ἐξῆγεν αὐτὸν ὁ ζῆλος καὶ ἀνηρέθιζε τ αὐτὰ πράττειν διανοούμενον .
ἐτύγχανον δὲ καὶ γένους κοινωνοῦντες ἐξ ἀνεψιῶν ὄντες .
Αἴθρα μὲν γὰρ ἦν Πιτθέως θυγάτηρ , Ἀλκμήνη δὲ Λυσιδίκης , Λυσιδίκη δὲ καὶ Πιτθεὺς ἀδελφοὶ γεγονότες ἐξ Ἱπποδαμείας καὶ Πέλοπος 0 1 .
δεινὸν οὖν ἐποιεῖτο καὶ οὐκ ἀνεκτὸν ἐκεῖνον μὲν ἐπὶ τοὺς πανταχοῦ πονηροὺς βαδίζοντα καθαίρειν γῆν καὶ θάλατταν , αὐτὸν δὲ τοὺς ἐμποδὼν ἄθλους ἀποδιδράσκειν , τὸν μὲν λόγῳ καὶ δόξῃ πατέρα καταισχύνων διὰ θαλάττης φυγῇ κομιζόμενος , τῷ δὲ ὄντι προσφέρων γνωρίσματα πέδιλα καὶ ξίφος ἀναίμακτον , οὐκ ἔργοις εὐθὺς ἀγαθοῖς καὶ πράξεσι παρέχων ἐμφανῆ χαρακτῆρα τῆς εὐγενείας .
τοιούτῳ φρονήματι καὶ τοιούτοις λογισμοῖς ἐξώρμησεν , ὡς ἀδικήσων μὲν οὐδένα , τοὺς δὲ ὑπάρχοντας βίας ἀμυνούμενος .
καὶ πρῶτον μὲν ἐν τῇ Ἐπιδαυρίᾳ Περιφήτην , ὅπλῳ χρώμενον κορύνῃ καὶ διὰ τοῦτο Κορυνήτην ἐπικαλούμενον , ἁπτόμενον αὐτοῦ καὶ κωλύοντα προάγειν συμβαλὼν ἀπέκτεινεν ·
ἡσθεὶς δὲ τῇ κορύνῃ λαβὼν ὅπλον ἐποιήσατο καὶ διετέλει χρώμενος , ὥσπερ ὁ Ἡρακλῆς τῷ δέρματι τοῦ λέοντος 0 .
ἐκείνῳ μὲν οὖν ἐπίδειξις ἦν φορούμενον ἡλίκου τὸ μέγεθος θηρίου κρατήσειεν , οὗτος δὲ τὴν κορύνην ἐπεδείκνυεν ἡττημένην μὲν ὑπ αὐτοῦ , μετ αὐτοῦ δὲ ἀήττητον οὖσαν .
ἐν δ Ἰσθμῷ Σίνιν τὸν πιτυοκάμπτην ᾧ τρόπῳ πολλοὺς ἀνῄρει , τούτῳ διέφθειρεν αὐτός , οὐ μεμελετηκὼς οὐ δ εἰθισμένος , ἐπιδείξας δὲ τὴν ἀρετὴν ὅτι καί τέχνης περίεστι καὶ μελέτης ἁπάσης .
ἦν δὲ τῷ Σίνιδι καλλίστη καὶ μεγίστη θυγάτηρ , ὄνομα Περιγούνη .
ταύτην τοῦ πατρὸς ἀνῃρημένου φυγοῦσαν ἐζήτει περιϊὼν ὁ Θησεύς ·
ἡ δ εἰς τόπον ἀπελθοῦσα λόχμην ἔχοντα πολλὴν στοιβήν τε πλείστην καὶ ἀσφάραγον , ἀκάκως πάνυ καὶ παιδικῶς ὥσπερ αἰσθανομένων δεομένη προσεύχετο μεθ ὅρκων , ἂν σώσωσιν αὐτὴν καὶ ἀποκρύψωσι , μηδέποτε λυμανεῖσθαι μη δὲ καύσειν .
ἀνακαλουμένου δὲ τοῦ Θησέως καὶ πίστιν διδόντος ὡς ἐπιμελήσεται καλῶς αὐτῆς καὶ οὐδὲν ἀδικήσει , προῆλθε ·
καὶ τῷ μὲν Θησεῖ συγγενομένη Μελάνιππον ἔτεκε , Δηϊονεῖ δὲ τῷ Εὐρύτου τοῦ Οἰχαλιέως ὕστερον συνῴκησε , Θησέως δόντος .
ἐκ δὲ Μελανίππου τοῦ Θησέως γενόμενος Ἴωξος Ὀρνύτῳ τῆς εἰς Καρίαν ἀποικίας μετέσχεν ·
ὅθεν Ἰωξίδαις καὶ Ἰωξίσι πάτριον κατέστη μή τε ἄκανθαν ἀσφαράγου μή τε στοιβὴν καίειν , ἀλλὰ σέβεσθαι καὶ τιμᾶν .
ἡ δὲ Κρομμυωνία σῦς , ἣν Φαιὰν προσωνόμαζον , οὐ φαῦλον ἦν θηρίον , ἀλλὰ μάχιμον καὶ χαλεπὸν κρατηθῆναι .
ταύτην ὁδοῦ πάρεργον , ὡς μὴ δοκοίη πάντα πρὸς ἀνάγκην πονεῖν , ὑποστὰς ἀνεῖλε , καὶ ἅμα τῶν μὲν ἀνθρώπων τοῖς πονηροῖς ἀμυνόμενον οἰόμενος δεῖν τὸν ἀγαθὸν προσφέρεσθαι , τῶν δὲ θηρίων καὶ προεπιχειροῦντα τοῖς γενναίοις μάχεσθαι καὶ διακινδυνεύειν .
ἔνιοι δέ φασι τὴν Φαιὰν λῃστρίδα γενέσθαι γυναῖκα φονικὴν καὶ ἀκόλαστον , αὐτόθι κατοικοῦσαν ἐν Κρομμυῶνι , σῦν δὲ ἐπονομασθεῖσαν διὰ τὸ ἦθος καὶ τὸν βίον εἶτα ὑπὸ Θησέως ἀποθανεῖν .
σκείρωνα δὲ πρὸ τῆς Μεγαρικῆς ἀνεῖλε ῥίψας κατὰ τῶν πετρῶν , ὡς μὲν ὁ πολὺς λόγος λῃστεύοντα τοὺς παριόντας , ὡς δ ἔνιοι λέγουσιν ὕβρει καὶ τρυφῇ προτείνοντα τὼ πόδε τοῖς ξένοις καὶ κελεύοντα νίπτειν , εἶτα λακτίζοντα καὶ ἀπωθοῦντα νίπτοντας εἰς τὴν θάλατταν 0 .
οἱ δὲ Μεγαρόθεν συγγραφεῖς , ὁμόσε τῇ φήμῃ βαδίζοντες καὶ τῷ πολλῷ χρόνῳ , κατὰ Σιμωνίδην , πολεμοῦντες , οὔ τε ὑβριστὴν οὔ τε λῃστὴν γεγονέναι τὸν Σκείρωνά φασιν , ἀλλὰ λῃστῶν μὲν κολαστήν , ἀγαθῶν δὲ καὶ δικαίων οἰκεῖον ἀνδρῶν καὶ φίλον .
Αἰακόν τε γὰρ Ἑλλήνων ὁσιώτατον νομίζεσθαι , καὶ Κυχρέα τιμὰς θεῶν ἔχειν Ἀθήνησι τὸν Σαλαμίνιον , τὴν δὲ Πηλέως καὶ Τελαμῶνος ἀρετὴν ὑπ οὐδενὸς ἀγνοεῖσθαι 0 .
σκείρωνα τοίνυν Κυχρέως μὲν γενέσθαι γαμβρόν , Αἰακοῦ δὲ πενθερόν , Πηλέως δὲ καὶ Τελαμῶνος πάππον , ἐξ Ἐνδηίδος γεγονότων τῆς Σκείρωνος καὶ Χαρικλοῦς θυγατρός 0 1 2 .
οὔκουν εἰκὸς εἶναι τῷ κακίστῳ τοὺς ἀρίστους εἰς κοινωνίαν γένους ἐλθεῖν , τὰ μέγιστα καὶ τιμιώτατα λαμβάνοντας καὶ διδόντας 0 .
ἀλλὰ Θησέα φασὶν οὐχ ὅτε τὸ πρῶτον ἐβάδιζεν εἰς Ἀθήνας , ἀλλ ὕστερον Ἐλευσῖνά τε λαβεῖν Μεγαρέων ἐχόντων , παρακρουσάμενον Διοκλέα τὸν ἄρχοντα , καὶ Σκείρωνα ἀποκτεῖναι .
ταῦτα μὲν οὖν ἔχει τοιαύτας ἀντιλογίας .
ἐν δὲ Ἐλευσῖνι Κερκύονα τὸν ἐξ Ἀρκαδίας καταπαλαίσας ἀνεῖλε ·
καὶ μικρὸν προελθὼν Δαμάστην ἐν Ἐρινεῷ τὸν Προκρούστην , ἀναγκάσας αὑτὸν ἀπισοῦν τοῖς κλιντῆρσιν ὥσπερ τοὺς ξένους ἐκεῖνος 0 .
ἔπραττε δὲ ταῦτα μιμούμενος τὸν Ἡρακλέα .
καὶ γὰρ ἐκεῖνος οἷς ἐπεβουλεύετο τρόποις ἀμυνόμενος τοὺς προεπιχειροῦντας , ἔθυσε τὸν Βούσιριν καὶ κατεπάλαισε τὸν Ἀνταῖον καὶ τὸν Κύκνον κατεμονομάχησε καὶ τὸν Τέρμερον συρρήξας τὴν κεφαλὴν ἀπέκτεινεν .
ἀφ οὗ δὴ καὶ τὸ Τερμέρειον κακὸν ὀνομασθῆναι λέγουσι ·
παίων γάρ , ὡς ἔοικε , τῇ κεφαλῇ τοὺς ἐντυγχάνοντας ὁ Τέρμερος ἀπώλλυεν .
οὕτω δὴ καὶ Θησεὺς κολάζων τοὺς πονηροὺς ἐπεξῆλθεν , οἷς μὲν ἐβιάζοντο τοὺς ἄλλους , ὑπ ἐκείνου καταβιαζομένους , ἐν δὲ τοῖς τρόποις τῆς ἑαυτῶν ἀδικίας τὰ δίκαια πάσχοντας .
προϊόντι δὲ αὐτῷ καὶ γενομένῳ κατὰ τὸν Κηφισόν , ἄνδρες ἐκ τοῦ Φυταλιδῶν γένους ἀπαντήσαντες ἠσπάσαντο πρῶτοι , καὶ δεομένου καθαρθῆναι , τοῖς νενομισμένοις ἁγνίσαντες καὶ μειλίχια θύσαντες εἱστίασαν οἴκοι , μηδενὸς πρότερον αὐτῷ φιλανθρώπου καθ ὁδὸν ἐντυχόντος .
ἡμέρᾳ μὲν οὖν ὀγδόῃ λέγεται Κρονίου μηνός , ὃν νῦν Ἑκατομβαιῶνα καλοῦσι , κατελθεῖν .
κατελθὼν δὲ εἰς τὴν πόλιν εὗρε τά τε κοινὰ ταραχῆς μεστὰ καὶ διχοφροσύνης , καὶ τὰ περὶ τὸν Αἰγέα καὶ τὸν οἶκον ἰδίᾳ νοσοῦντα .
μήδεια γὰρ ἐκ Κορίνθου φυγοῦσα , φαρμάκοις ὑποσχομένη τῆς ἀτεκνίας ἀπαλλάξειν Αἰγέα , συνῆν αὐτῷ .
προαισθομένη δὲ περὶ τοῦ Θησέως αὕτη , τοῦ δὲ Αἰγέως ἀγνοοῦντος , ὄντος δὲ πρεσβυτέρου καὶ φοβουμένου πάντα διὰ τὴν στάσιν , ἔπεισεν αὐτὸν ὡς ξένον ἑστιῶντα φαρμάκοις ἀνελεῖν .
ἐλθὼν οὖν ὁ Θησεὺς ἐπὶ τὸ ἄριστον οὐκ ἐδοκίμαζε φράζειν αὑτόν , ὅστις εἴη , πρότερος , ἐκείνῳ δὲ βουλόμενος ἀρχὴν ἀνευρέσεως παρασχεῖν , κρεῶν παρακειμένων σπασάμενος τὴν μάχαιραν , ὡς ταύτῃ τέμνων , ἐδείκνυεν ἐκείνῳ .
ταχὺ δὲ καταμαθὼν ὁ Αἰγεύς , τὴν μὲν κύλικα τοῦ φαρμάκου κατέβαλε , τὸν δὲ υἱὸν ἀνακρίνας ἠσπάζετο , καὶ συναγαγὼν τοὺς πολίτας ἐγνώριζεν , ἡδέως δεχομένους διὰ τὴν ἀνδραγαθίαν .
λέγεται δὲ τῆς κύλικος πεσούσης ἐκχυθῆναι τὸ φάρμακον ὅπου νῦν ἐν Δελφινίῳ τὸ περίφρακτόν ἐστιν , ἐνταῦθα γὰρ ὁ Αἰγεὺς ᾤκει , καὶ τὸν Ἑρμῆν τὸν πρὸς ἕω τοῦ ἱεροῦ καλοῦσιν ἐπ Αἰγέως πύλαις .
οἱ δὲ Παλλαντίδαι πρότερον μὲν ἤλπιζον αὐτοὶ τὴν βασιλείαν καθέξειν Αἰγέως ἀτέκνου τελευτήσαντος ·
ἐπεὶ δὲ Θησεὺς ἀπεδείχθη διάδοχος , χαλεπῶς φέροντες εἰ βασιλεύει μὲν Αἰγεὺς θετὸς γενόμενος Πανδίονι καὶ μηδὲν Ἐρεχθείδαις προσήκων , βασιλεύσει δ ὁ Θησεὺς πάλιν ἔπηλυς ὢν καὶ ξένος , εἰς πόλεμον καθίσταντο .
καὶ διελόντες ἑαυτοὺς οἱ μὲν ἐμφανῶς Σφηττόθεν ἐχώρουν ἐπὶ τὸ ἄστυ μετὰ τοῦ πατρός , οἱ δὲ Γαργηττοῖ κρύψαντες ἑαυτοὺς ἐνήδρευον , ὡς διχόθεν ἐπιθησόμενοι τοῖς ὑπεναντίοις .
ἦν δὲ κῆρυξ μετ αὐτῶν , ἀνὴρ Ἁγνούσιος , ὄνομα Λεώς .
οὗτος ἐξήγγειλε τῷ Θησεῖ τὰ βεβουλευμένα τοῖς Παλλαντίδαις .
ὁ δὲ ἐξαίφνης ἐπιπεσὼν τοῖς ἐνεδρεύουσι πάντας διέφθειρεν .
οἱ δὲ μετὰ τοῦ Πάλλαντος πυθόμενοι διεσπάρησαν .
ἐκ τούτου φασὶ τῷ Παλληνέων δήμῳ πρὸς τὸν Ἁγνουσίων ἐπιγαμίαν μὴ εἶναι , μη δὲ κηρύττεσθαι τ οὐπιχώριον παρ αὐτοῖς ἀκούετε λεῷ ·
μισοῦσι γὰρ τ οὔνομα διὰ τὴν προδοσίαν τοῦ ἀνδρός .
ὁ δὲ Θησεὺς ἐνεργὸς εἶναι βουλόμενος , ἅμα δὲ καὶ δημαγωγῶν , ἐξῆλθεν ἐπὶ τὸν Μαραθώνιον ταῦρον , οὐκ ὀλίγα πράγματα τοῖς οἰκοῦσι τὴν Τετράπολιν παρέχοντα ·
καὶ χειρωσάμενος ἐπεδείξατο ζῶντα διὰ τοῦ ἄστεος ἐλάσας , εἶτα τῷ Ἀπόλλωνι τῷ Δελφινίῳ κατέθυσεν .
ἡ δὲ Ἑκάλη καὶ τὸ περὶ αὐτὴν μυθολόγημα τοῦ ξενισμοῦ καὶ τῆς ὑποδοχῆς ἔοικε μὴ πάσης ἀμοιρεῖν ἀληθείας .
ἔθυον γὰρ Ἑκαλήσια οἱ πέριξ δῆμοι συνιόντες Ἑκάλῳ Διΐ , καὶ τὴν Ἑκάλην ἐτίμων , Ἑκαλίνην ὑποκοριζόμενοι διὰ τὸ κ ἀκείνην νέον ὄντα κομιδῇ τὸν Θησέα ξενίζουσαν ἀσπάσασθαι πρεσβυτικῶς καὶ φιλοφρονεῖσθαι τοιούτοις ὑποκορισμοῖς .
ἐπεὶ δὲ εὔξατο μὲν ὑπὲρ αὐτοῦ τῷ Διί , βαδίζοντος ἐπὶ τὴν μάχην , εἰ σῶς παραγένοιτο , θύσειν , ἀπέθανε δὲ πρὶν ἐκεῖνον ἐπανελθεῖν , ἔσχε τὰς εἰρημένας ἀμοιβὰς τῆς φιλοξενίας τοῦ Θησέως κελεύσαντος , ὡς Φιλόχορος ἱστόρηκεν .
ὀλίγῳ δὲ ὕστερον ἧκον ἐκ Κρήτης τὸ τρίτον οἱ τὸν δασμὸν ἀπάξοντες .
ὅτι μὲν οὖν Ἀνδρόγεω περὶ τὴν Ἀττικὴν ἀποθανεῖν δόλῳ δόξαντος , ὅ τε Μίνως πολλὰ κακὰ πολεμῶν εἰργάζετο τοὺς ἀνθρώπους καὶ τὸ δαιμόνιον ἔφθειρε τὴν χώραν  ἀφορία τε γὰρ καὶ νόσος ἐνέσκηψε πολλὴ καὶ ἀνέδυσαν οἱ ποταμοί  , καὶ τοῦ θεοῦ προστάξαντος ἱλασαμένοις τὸν Μίνω καὶ διαλλαγεῖσι λωφήσειν τὸ μήνιμα καὶ τῶν κακῶν ἔσεσθαι παῦλαν , ἐπικηρυκευσάμενοι καὶ δεηθέντες ἐποιήσαντο συνθήκας ὥστε πέμπειν δι ἐννέα ἐτῶν δασμὸν ἠϊθέους ἑπτὰ καὶ παρθένους τοσαύτας , ὁμολογοῦσιν οἱ πλεῖστοι τῶν συγγραφέων ·
τοὺς δὲ παῖδας εἰς Κρήτην κομιζομένους ὁ μὲν τραγικώτατος μῦθος ἀποφαίνει τὸν Μινώταυρον ἐν τῷ Λαβυρίνθῳ διαφθείρειν , ἢ πλανωμένους αὐτοὺς καὶ τυχεῖν ἐξόδου μὴ δυναμένους ἐκεῖ καταθνήσκειν , τὸν δὲ Μινώταυρον , ὥσπερ Εὐριπίδης φησί , σύμμικτον εἶδος κ ἀποφώλιον βρέφος γεγονέναι , καὶ ταύρου μεμῖχθαι καὶ βροτοῦ διπλῇ φύσει 0 .
φιλόχορος δέ φησιν οὐ ταῦτα συγχωρεῖν Κρῆτας , ἀλλὰ λέγειν ὅτι φρουρὰ μὲν ἦν ὁ Λαβύρινθος , οὐδὲν ἔχων κακὸν ἀλλ ἢ τὸ μὴ διαφυγεῖν τοὺς φυλαττομένους , ἀγῶνα δὲ ὁ Μίνως ἐπ Ἀνδρόγεῳ γυμνικὸν ἐποίει καὶ τοὺς παῖδας ἆθλα τοῖς νικῶσιν ἐδίδου τέως ἐν τῷ Λαβυρίνθῳ φυλαττομένους ·
ἐνίκα δὲ τοὺς προτέρους ἀγῶνας ὁ μέγιστον παρ αὐτῷ δυνάμενος τότε καὶ στρατηγῶν , ὄνομα Ταῦρος , ἀνὴρ οὐκ ἐπιεικὴς καὶ ἥμερος τὸν τρόπον , ἀλλὰ καὶ τοῖς παισὶ τῶν Ἀθηναίων ὑπερηφάνως καὶ χαλεπῶς προσφερόμενος .
ἀριστοτέλης δὲ καὶ αὐτὸς ἐν τῇ Βοττιαίων πολιτείᾳ δῆλός ἐστιν οὐ νομίζων ἀναιρεῖσθαι τοὺς παῖδας ὑπὸ τοῦ Μίνω , ἀλλὰ θητεύοντας ἐν τῇ Κρήτῃ καταγηράσκειν ·
καί ποτε Κρῆτας εὐχὴν παλαιὰν ἀποδιδόντας ἀνθρώπων ἀπαρχὴν εἰς Δελφοὺς ἀποστέλλειν , τοῖς δὲ πεμπομένοις ἀναμιχθέντας ἐκγόνους ἐκείνων συνεξελθεῖν ·